Diari Oficial de la Generalitat Valenciana


Sumari del DOGV 6436, del 12-01-2011 (2010/14339)

RESOLUCIÓ de 27 de desembre de 2010, de la consellera d'Agricultura, Pesca i Alimentació, per la qual es convoquen per a l'exercici 2011 les ajudes regulades en l'Orde de 14 d'abril de 2009, per al cooperativisme agrari valencià.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6436

Data del DOGV
:   12-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14875


Data del document
:   27-11-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de desembre de 2010, de la consellera d'Agricultura, Pesca i Alimentació, per la qual es convoquen per a l'exercici 2011 les ajudes regulades en l'Orde de 14 d'abril de 2009, per al cooperativisme agrari valencià. [2010/14832]

\* \* \* \* \*
El Consell, a través de la Conselleria d'Agricultura, Pesca i Alimentació, manté com una de les seues principals àrees d'actuació el suport a les cooperatives agràries, com a referent estratègic del sector agrari valencià i de l'economia i societat del nostre medi rural. Com a conseqüència d'esta actuació, es va publicar l'Orde de 14 d'abril de 2009, de la Conselleria d'Agricultura, Pesca i Alimentació (DOCV núm. 6003), modificada per mitjà de l'Orde de 28 de juliol de 2009 (DOCV núm. 6076), en què es regulen les bases de les ajudes al cooperativisme agrari valencià.
Atés les disposicions de l'article 23.2 de la Llei 38/2003, de 17 de novembre, General de Subvencions, i l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, en què s'exigix la publicació de les línies de subvenció que financen i l'import global màxim destinat a les subvencions públiques.
Atés les disposicions de l'article 23 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.
Vista la proposta de la directora general d'Empreses Agroalimentàries i Desenvolupament del Medi Rural, resolc
Primer. Objecte i àmbit
Convocar per a l'exercici 2011 les ajudes regulades en l'Orde de 14 d'abril de 2009, de la Conselleria d'Agricultura, Pesca i Alimentació (DOCV núm. 6003), modificada per mitjà de l'Orde de 28 de juliol de 2009 (DOCV núm. 6076), en què es regulen les bases de les ajudes al cooperativisme agrari valencià.
Segon. Finançament de les ajudes
1. Les ajudes regulades en esta convocatòria es finançaran exclusivament amb fons de la hisenda pública valenciana.
2. Els crèdits pressupostaris i la quantia total màxima estimada de les subvencions convocades corresponen al programa 714.40, amb la següent distribució temporal per línies i capítols:
3. La concessió de les ajudes previstes en esta resolució està condicionada a l'existència de crèdit adequat i suficient per a això en els pressupostos de la Generalitat de l'exercici 2011, segons les disposicions de l'Orde de 26 de setembre de 1994, de la Conselleria d'Economia i Hisenda, sobre la tramitació anticipada d'expedients de despesa.
Tots els actes dictats s'entendran condicionats al fet que, quan es dicte la resolució de les subvencions, subsistisquen les mateixes condicions de fet i de dret existents en el moment en què es van produir els actes.
Les quanties esmentades en l'apartat anterior queden supeditades a l'existència de crèdit adequat i suficient en el pressupost corresponent de cada exercici.
4. La concessió s'efectuarà en règim de concurrència competitiva.
5. Totes les ajudes regulades en esta convocatòria tindran caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública Valenciana.
Tercer. Termini de presentació i models de sol·licitud
1. El termini de presentació de sol·licituds per a l'exercici 2011 serà d'un mes des del dia de la publicació d'esta resolució en el Diari Oficial de la Comunitat Valenciana.
2. Els formularis de sol·licitud s'adjunten en l'annex I i estaran disponibles en l'adreça electrònica:
.
Quart. Autoritat que resol
Les sol·licituds seran resoltes per la directora general d'Empreses Agroalimentàries i Desenvolupament del Medi Rural, per delegació de la consellera d'Agricultura, Pesca i Alimentació, continguda en les bases de les ajudes.
Cinqué. Remissió a l'orde de bases
El règim de compatibilitat de les ajudes, els requisits per a sol·licitar la subvenció i la forma d'acreditar-los, així com els documents i les informacions que cal adjuntar a la petició, els criteris de valoració de les sol·licituds, el termini de resolució i notificació i la seua forma es recullen en l'Orde de 14 d'abril de 2009, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al cooperativisme agrari valencià.
Sisé. Requisits de notificació, comunicació o exempció
Estes ajudes s'acullen als règims següents, depenent de les diverses modalitats d'ajudes establides en l'article 4 de l'Orde de 14 d'abril:
El suport a la modernització de la gestió empresarial (elaboració d'un pla estratègic a este efecte), segons l'activitat empresarial de la cooperativa beneficiària, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.
El suport a la constitució de cooperatives i a la diversificació d'activitats, segons l'activitat empresarial de la cooperativa beneficiària, podran acollir-se al reglament que corresponga:
a) Les cooperatives en el sector de l'agroturisme, a l'article 13, ajudes regionals a la inversió, del Reglament (CE) 800/2008, Reglament general d'exempció per categories, i a l'article 26 del mateix reglament, ajudes a les PIME per a servicis de consultoria.
b) Les ajudes a la inversió a favor de les PIME, destinada a la transformació i comercialització de productes agraris, a l'article 15 del Reglament (CE) 800/2008 i a l'article 26 del mateix reglament, ajudes a les PIME per a servicis de consultoria.
c) Les inversions realitzades per cooperatives PIME en explotacions agràries dedicades a la producció de productes agrícoles, al Reglament (CE) 1857/2006.
d) Les cooperatives que no responen a la definició de PIME, segons l'activitat empresarial que exercisquen, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.
El suport als processos d'integració cooperativa, segons l'activitat empresarial de la cooperativa beneficiària, podran acollir-se al reglament que corresponga:
a) Les cooperatives en el sector de l'agroturisme, a l'article 13, ajudes regionals a la inversió, del Reglament (CE) 800/2008, Reglament general d'exempció per categories, i a l'article 26 del mateix reglament, ajudes a les PIME per a servicis de consultoria.
b) Les ajudes a la inversió a favor de les PIME, destinada a la transformació i comercialització de productes agraris, a l'article 15 del Reglament (CE) 800/2008 i a l'article 26 del mateix reglament, ajudes a les PIME per a servicis de consultoria.
c) Les inversions realitzades per cooperatives PIME en explotacions agràries dedicades a la producció de productes agrícoles, al Reglament (CE) 1857/2006.
d) Les cooperatives que no responen a la definició de PIME, segons l'activitat empresarial que exercisquen, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.
El suport als processos de creixement empresarial i capitalització, segons l'activitat empresarial de la cooperativa beneficiària, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.
El règim subjecte al Reglament 800/2008 va ser registrat per la Direcció General de Competència de la Comissió Europea amb el número X504/2009, i el subjecte al Reglament (CE) 1857/2006, amb el número XA179/2009.
Contra esta resolució, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.
València, 27 de desembre de 2010.- La consellera d'Agricultura, Pesca i Alimentació: Maritina Hernández Miñana.